 Na RICHARD MUNGUTI HUKU wapenzi wakikongamana kuelezeana jinsi wanavyosheheni katika mahaba na kusherekea siku kuu ya wapendanao almaarufu Valentine katibu mkuu wizara ya Ugatuzi Julius Korir atakuwa kizimbani akijibu shtaka la kumtandika na kumjeruhi mkewe miaka miwili iliyopita. Bw Korir aliagizwa na hakimu mkuu mahakama ya Milimani Bi Susan Shitubi afike kortini kujibu shtaka. Bi Shitubi alimuonya Bw Korier endapo hatafika kortini “hatakuwa na budi ila kutoa kibali akamatwe na kufikishwa mbele ya mahakama” Bw Korir alikuwa ameagizwa afike kortini Feburuari 10 (jana) lakini wakili Jaji (mstaafu) Nicholas Ombija anayemwakilisha alisema “hangefika kortini kwa vile alikuwa na shughuli rasmi za kazi” Shtaka lililowasilishwa mbele ya Bi Shitubi linasema kuwa mnamo Septemba 17,2020 jijini Nairobi Bw Korir alimpiga na kumjeruhi Everlyn Chepkorir Koech. Kiongozi wa mashtaka Bi Everlyne Onunga hakupinga ombi Jaji Ombija apewe muda awasiliane na Katibu huyo kisha amwasilishe mahakamani Feburuari 14,2022. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  